ইতিমধ্যে বিভিন্ন সংবাদ মাধ্যমত বাতৰি সম্প্ৰচাৰ হৈছে যে বীৰ লাচিত সেনা অসমে 'ৰাইজৰ দল'ৰ পৰা সমৰ্থন উঠাই ল'লে।
ইপিনে, কৃষক মুক্তি সংগ্ৰাম সমিতিৰ সৈতে সংযুক্ত হোৱাৰ সময়তেই 'বীৰ লাচিত সেনা' অসমৰ প্ৰাথমিক চৰ্ত আছিল বুলি উল্লেখ কৰি তেওঁ কয় যে তেওঁলোকৰ চৰ্ত অনুসৰি আমছু এই প্ৰক্ৰিয়াৰ সৈতে জড়িত থাকিব নোৱাৰিব।
'আমছুৰ যেতিয়া গঠিত হৈছিল তেওঁলোকৰ সমগ্ৰ বিষয়টো খিলঞ্জীয়া বিৰোধী আছিল। সেয়েহে আমি আমছুক আওতাৰ বাহিৰত ৰাখিছিলো। তেওঁলোকেও প্ৰতিশ্ৰুতি দিছিল যে আমছু এই আওতাৰ পৰা বাহিৰত থাকিব।' পানীফুকনে এইদৰে কয়।
ৰাইজৰ দলে যেতিয়ালৈকে খিলঞ্জীয়াৰ স্বাৰ্থত কাম কৰি যাব সেই পৰ্যন্ত বীৰ লাচিত সেনা অসম এই ৰাজনৈতিক দলত থাকিব বুলি পানীফুকনে দাবী কৰে।
জানিব পৰা মতে নামনি অসমৰ কামৰূপ, বঙাইগাঁও, বৰপেটা, নলবাৰীকে আদি কৰি নামনি অসমৰ জিলাকেইখনে এই কাৰ্যৰ বিৰোধ কৰিছে।
কিন্তু ইতিমধ্যে, বীৰ লাচিত সেনাৰ কেন্দ্ৰীয় মুখ্য সচিব ৰন্টু পানীফুকনে স্পষ্ট কৰি দিলে যে আমছু 'ৰাইজৰ দল'ত নাই।
